C 434/22
HR
Službeni list Europske unije
15.11.2022.
utorak, 5. travnja 2022.
10.
ističe da klimatske promjene i povećane količine padalina mogu dovesti do poplava i gubitka hranjivih tvari; žali zbog toga što se trenutačnim programima djelovanja ti rizici ne mogu riješiti na odgovarajući način; poziva države članice da te projekcije i rizike uzmu u obzir u okviru revizije svojih programa djelovanja, primjenjujući načelo predostrožnosti; 11. ističe važnost promicanja uvođenja inovacija za poticanje učinkovitosti i dobrih praksi u poljoprivredi, prepoznajući potrebu za smanjenjem neučinkovitosti koje dovode do prekomjerne upotrebe vode, gnojiva, pesticida i antibiotika; 12. podsjeća na važnost prelaska na ekološki održivu poljoprivredu kako bi se uklonio problem onečišćenja hranjivim tvarima i podržala provedba dobrih ekoloških praksi, među ostalim pravilnom upotrebom svih relevantnih alata koje nude zajednička poljoprivredna politika, strukturni fondovi i drugi programi EU-a, kao što je LIFE; naglašava važnost primjene inovativnih praksi kao što je oporaba dušika iz gnojiva kako bi se ublažilo spomenuto onečišćenje i smanjilo istjecanje hranjivih tvari u okoliš; poziva Komisiju da financira istraživačke programe u okviru programa Obzor Europa kako bi se pronašla pametna i inovativna rješenja za problem onečišćenja hranjivim tvarima u EU-u; 13. smatra da je uredba odgovarajući zakonodavni instrument kojim se osigurava zaštita voda od onečišćenja uzrokovanog nitratima iz poljoprivrednih izvora i primjenjuje ujednačena provedba ciljeva u pogledu kvalitete vode diljem EU-a u skladu s ciljevima europskog zelenog plana; 14. nalaže svojoj predsjednici da ovu Rezoluciju proslijedi Europskoj komisiji, Vijeću te vladama i parlamentima država članica.